Anders Behring Breivik

Anders Behring Breivik je norveški državljanin, i osuđeni izvršitelj napada u Norveškoj, 22. jula 2011., u kojem je djelovao sam.
Dana 22. jula 2011., navodno je prišao omladinskom kampu Radničke partije na ostrvu Utøya, glumeći policijskog službenika, i onda nasumično otvorio vatru na prisutne adolescente. Po izvještajima, ubio je najmanje 84. Također je bio povezan sa bombaškim napadom, koji se desio otprilike dva sata ranije, u Oslu.

Uhapšen je na Utøya, i osuđen na dugogodišnju zatvorsku kaznu. Prateći njegovo hapšenje, Breivik je bio označen od strane policijskih službenika kao konzervativni ekstremist desne orijentacije. Prema tvrdnjama Reutersa i BBC-ja, pomoćnik šefa policije Roger Andresen je opisao osumnjičenog kao "kršćanskog fundamentalistu."

Breivik je bio student na Oslo Commerce School, i opisan u novinamaVerdens Gang kao konzervativan i nacionalista. Izražavao je svoje simpatije prema Winstonu Churchillu i norveškom antinacističkom heroju iz Drugog svjetskog rata Max Manusu na svojoj navodnoj Facebook stranici.

U skladu sa pisanjem novina VG, nije imao prethodni policijski dosije, osim saobraćajnih prekršaja. Prema riječima istog izvora, Breivik je imao pištolj Glock, pušku i sačmaricu registrovane na svoje ime. Breivik je bio preselio ili krajem juna ili početkom jula u malo seosko mjesto Rena u Åmotu, okrug Hedmark, zapadno od Osla, gdje je radio na  vlastitoj farmi pod nazivom "Breivik Geofarm".
Špekuliše se da je firmu bio koristio kao legalno pokriće za nabavku velikih količina vještačkog đubriva i drugih hemikalija za proizvodnju eksploziva.

 Reference 

Kategorija:Rođeni 1979.
Kategorija:Živi ljudi
Kategorija:Terorizam u Norveškoj